cyanic-selkie/wikianc huggingface dataset:
Väittämistaakka
Riita-asioissa, joissa asianosaiset voivat tehdä sovinnon, on väittämistaakka aina voimassa eli käytössä on dispositiivinen periaate. Muissa jutuissa noudatetaan virallisperiaatetta, jolloin oikeudenkäynnin kulusta määrää viranomainen. Tällöin tuomioistuin voi painavasta syystä, esimerkiksi lapsen edun vuoksi, perustaa ratkaisunsa myös sellaiseen tosiseikkaan, johon asianosainen ei ole vedonnut. Väittämistaakka on tällöinkin kuitenkin ensisijainen periaate. Rikosjutuissa tuomioistuin perustaa ratkaisunsa syytteessä esitettyyn teonkuvaukseen eli syyttäjällä on väittämistaakka. Syytetyllä ei sen sijaan ole väittämistaakkaa, vaan syytteen hylkäys voidaan perustaa sellaiseen seikkaan, johon syytetty ei ole vedonnut.
Strop
thumb|Partaveitsenhiasin Strop eli partaveitsenhiasin on hiontatyökalu, jota käytetään terävien veisten tai muiden työkalujen viimeistelyyn.
Partaveitsenhiasin on nimensä mukaan alkujaan partaveitsien teroitukseen käytetty työväline, mutta sen käyttö on yleistä myös puunveistäjien ja lukuisien muiden teräviä työvälineitä käyttävien käsityöläisten keskuudessa.
Teroituksen jälkeen työkalun terän reuna on erittäin ohut, joten sillä voi leikata puuta tai nahkaa vain lyhyen ajan ennen uutta teroitusta. Muutama partaveitsenhiasimen veto voi tehdä terän jälleen teräväksi. Terää ei tulisi teroittaa jyrkässä kulmassa, koska äärimmäinen terän reuna pyöristyy. Terää tulisi pitää aina tasaisesti hiomispintaa vasten.
NFT
NFT:n edeltäjänä voidaan pitää jo vuonna 2012 kehitettyä Colored Coin -teknologiaa. NFT-teknologia nousi ensimmäistä kertaa laajempaan suosioon vuoden 2017 aikana. Kesäkuussa 2017 julkaistu CryptoPunks on vanhin tunnetuista NFT-kokoelmista. Lokakuussa 2017 lanseerattu CryptoKitties-peli oli ensimmäinen todella suosittu NFT-sovellus. Sen lanseeraus osui yleisen kryptovaluuttabuumin huipulle. CryptoKitties oli parhaimmillaan niin suosittu, että sen käyttö sai koko Ethereum-lohkoketjun "tukkoon". Jokainen token on ainutlaatuinen digitaalinen objekti. Koska ne on tallennettu blockchain-teknologialla luotuihin rekistereihin, on helppo jäljittää tunnuksen koko historia ja selvittää sen todellisen omistajan nimi tästä hetkestä lähtien.
Miten NFT eroaa muista kryptovaluutoista?
Tavalliset kryptovaluutat (Bitcoin, Ethereum jne.) ovat vaihdettavia (fungible) aivan kuten euro ja dollari. Yksi Bitcoin-maksu voidaan pilkkoa esim. sataan 0,01 BTC:n suuruiseen maksuun. Yksi Bitcoin lompakossa A on aivan yhtä arvokas kuin yksi Bitcoin lompakossa B.
NFT on sen sijaan uniikki. Teknologian tunnetuin sovellutus on digitaalinen taide, jolloin yksi NFT edustaa valokuvaa, videota tai muuta digitaalista taideteosta. Tällaista NFT:tä ei voi jakaa pienempiin osiin. Jokainen digitaalinen taideteos on uniikki, aivan kuten jokainen taidemaalarin tekemä fyysinen taulu on yksilöllinen.
Vuonna 2021 NFT-kokoelmat alkoivat yleistyä myös muilla alustoilla. Esimerkiksi Solanan NFT-skene on ollut kovassa kasvussa. Jokaisella älysopimusalustalla on omat standardinsa NFT:n luomiselle.
NFT-teknologian suosituimmat sovellukset ovat taide ja pelit. Suosituimmat NFT-kokoelmat ovat CryptoPunks ja Bored Ape Yacht Club. Niitä voi ostaa ja myydä OpenSea-kauppapaikalla. Molempia kokoelmia on kaupattu kirjoitushetkellä yli kahden miljardin dollarin arvosta. Axie Infinity on tunnetuin NFT-peli. Siinä käyttäjä hankkii Axie-hahmon, joka on NFT. Näillä hahmoilla voi kamppailla muita pelaajia vastaan.
FIFA lanseerasi syyskuussa 2022 oman NFT-kokoelman. Tässä kokoelmassa jokainen NFT on video MM-kisojen huippuhetkistä vuosien takaa.
CryptoPunks- ja Bored Apex -kokoelmat ovat luotu Ethereum-alustalle. Axie Infinity -pelille on sen sijaan luotu kokonaan oma lohkoketju nimeltään Ronin. FIFA:n NFT-kokoelmassa tekninen kumppani on puolestaan Algorand.
NFT nousi suuren yleisön tietoisuuteen vuoden 2021 kryptovaluuttabuumin aikana. Suosion kasvu on lisännyt myös alan huijauksia.
Paavo Myllylä
thumb|right|Kuvan Hurricane Mk.1 vuonna 1942 Tiiksjärvellä. Urho Paavo Johannes "Pampsa" Myllylä oli suomalainen hävittäjälentäjä ja hävittäjä-ässä. Hän taisteli Lentolaivue 26:ssa ja Lentolaivue 28:ssa sekä Lentolaivue 34:ssa, käyttäen Morane-Saulnier M.S.406- ja Messerschmitt Me 109 G-konetyyppejä joilla saavutti 21 ilmavoittoa. Myllylä taisteli myös Talvisodassa. Hän oli osastonsa mukana, lentämässä Isosta Britanniasta ostettuja Hawker Hurricane Mk I -hävittäjiä (tunnus aluksi HU, sittemmin HC) Britanniasta Suomeen, Talvisodan lopulla.
Myllylä oli luutnantin arvoisena Jatkosodassa. Myllylä saavutti taisteluvoittoja useista eri konetyypeistä, näitä olivat ainakin: LaGG-3, Iljushin Il-2, Jakovlev Jak-9 ja Lavotškin La-5 sekä Petljakov Pe-2. Luutnantti Myllylä lensi ainakin seitsemällä eri koneyksilöllä MT-hävittäjiä (MT-209, MT-216, MT-229, MT-406, MT-409, MT-445, MT-458). Vihollisen ilmatorjuntatuli ampui hänet alas jatkosodan kriisivaiheissa, Nuijamaan yläpuolella. Myllylä pelastautui koneestaan hyppäämällä laskuvarjolla.
Fields of the Nephilim
Fields of the Nephilim on vuonna 1984 Stevenagessa perustettu englantilainen goottirockyhtye. Yhtye oli yksi 80- ja 90-lukujen tunnetuimpia goottirock-yhtyeitä maailmanlaajuisesti ja vaikutti voimakkaasti myöhemmän goottirockin ja goottimetallin kehitykseen. Yhtyeen omalaatuiseen tyyliin kuuluivat italowestern-elokuvien (mm. Huuliharppukostaja) cowboy-henkinen vaatetus, raskas ja hidastempoinen, kitaravetoinen hard rockia ja psykedeelistä rockia yhdistelevä musiikki, Carl McCoyn muristu laulu ja mystiset, okkultistisesti värittyneet sanoitukset. Allmusic-sivusto kuvailee, että "kaikista 1980-luvun goottirockiin liitetyistä yhtyeistä Fields of the Nephilim oli uskottavin."
thumb|Carl McCoy.
Yhteen alkuperäiseen kokoonpanoon kuului laulaja Carl McCoyn lisäksi saksofonisti Gary Wisker, basisti Tony Pettitt, kitaristi Paul Wright ja rumpali Nod Wright. Wisker lähti pian yhtyeestä ja tilalle toiseksi kitaristiksi tuli Peter Yates. Julkaistuaan ep:n yhtye kiinnitettiin Beggars Banquet -levymerkille, jonka tallissa oli sellaisia johtavia goottirockyhtyeitä kuin Bauhaus ja The Cult. Allmusic-sivuston Ned Raggett kirjoittaa, että "tänä aikana yhtyeen soundin selvä lähde oli The Sisters of Mercy, vaikka yhtye on monesti yrittänyt kieltää sen." Fields of the Nephilim julkaisi 3 albumia: Dawnrazor, The Nephilim ja Elizium. Kaikki albumit ja niiltä perättäin julkaistut singlet "Preacher Man", "Moonchild" ja "Psychonaut" saavuttivat listasijoituksia Isossa-Britanniassa. Yhtye hajosi vuonna 1991, kolmen täyspitkän albumin julkaisun jälkeen, McCoyn lähtiessä yhtyeestä ja muiden jäsenten jatkaessa Rubicon-nimellä. McCoy perusti puolestaan uuden Nefilim-nimisen yhtyeen, jonka ainoa pitkäsoitto Zoon ilmestyi vuonna 1996. Albumin tyyli oli enemmän death metalia ja industrial metalia, ja kirjoittaja Gavin Baddeley kuvailee kirjassaan Goth Chic, että albumin kuiva ja yksinkertainen tyyli oli pettymys Fields of the Nephilimin rikkaaseen äänimaisemaan mieltyneille ihailijoille.
Tuotanto
{|
Heli Slunga
thumb|Heli Slunga Helsingin Kirjamessuilla 2012 Heli Slunga (s. 18. kesäkuuta 1982 Tervola) on suomalainen kirjailija. Hän työskentelee vapaana taiteilijana.
Vuonna 2007 Slunga sai J. H. Erkon runokilpailussa jaetun toisen sijan. Vuonna 2010 hän sijoittui toiseksi Poetry slamin SM-kisassa. Vuonna 2013 hänen runokokoelmansa Orjan kirja oli Yleisradion Tanssiva karhu -palkintoehdokas vuoden parhaasta runokokoelmasta. Slungan esikoisromaani Lapin Lolita (yhdessä Jaana Seppäsen kanssa) oli Lappi-kirjallisuuspalkintoehdokas vuonna 2016. Slunga on ollut Suomen Kirjailijaliiton jäsen vuodesta 2009. Vuonna 2017 hänet valittiin Kirjailijaliiton johtokuntaan.
Slunga asuu Oulussa. Hänet valittiin Oulun vuoden taiteilijaksi 2013.
Lineaarinen funktio
thumb|Lineaarisen funktion kuvaajat ovat suoria. Lausekkeen kulmakerroin määrää kuvaajan jyrkkyyden ja vakio kuvaajan leikkauskohdan y-akselin kanssa. Lineaarinen funktio on polynomifunktio, jonka asteluku on 1. Sen yleinen matemaattinen lauseke voidaan esittää muodossa missä a on kulmakerroin ja b vakio. Funktion nimessä lineaarinen viittaa kuvaajan muotoon, joka on suora. Lineaarisia funktioita käytetään matemaattisessa mallinnuksessa talouden, tieteen ja tekniikan aloilla. Niillä on polynomifunktioiden oheella merkittävä rooli matematiikan kouluopetuksessa eri maissa.
Erikoistapaukset
Lineaarisella funktiolla on kolme erikoistapausta riippuen sen parametrien arvoista.
Kun vakiotermi b=0, niin lineaarinen funktio f(x)=ax on pariton funktio
Tapauksessa a=0 funktio f(x)=b on vakiofunktiona parillinen funktio.
Monotonisuus
Lineaarinen funktio on aidosti monotoninen. Funktio on aidosti kasvava, kun kulmakerroin a>0 ja aidosti vähenevä, kun a<0.
Vakiofunktiolla a=0 ja sen kuvaaja kulkee vaakasuoraan. Tällöin funktio on vain monotoninen. Se voidaan tulkita sekä kasvavaksi että väheneväksi funktioksi.
Käänteisfunktio
Koska lineaarinen funktio on monotoninen, on sillä olemassa käänteisfunktio. Ainoa poikkeus säännöstä on vakiofunktio, jolla ei ole käänteisfunktiota. Funktion käänteisfunktio voidaan muodostaa
Derivaatta ja integraali
Yleisen lineaarisen funktion derivaattafunktio on vakiofunktio ja integraalifunktio
Lineaarinen funktio mallinnuksessa
Lineaarinen funktiota käytetään lineaarisessa mallinnuksessa, jolla approksimoidaan kohdefunktiota. Se on samalla yksi huonoimpia malleja, sillä se huomioi kohdefunktion ominaisuuksia minimaalisesti, mutta toisaalta se on nopea laskea. Siksi se on suosittu valinta tietokonesimulaatioissa. Funktion f(x)=a x+b parametrit a,b valitaan siten, että funktio kuvaa kohdefunktiota hyvin. Parametrien valintatapoja on erilaisia.
Korrelaatiosuora
thumb|300px|Lineaarisen funktion kuvaaja on sovitettu kulkemaan kertoimien a,b arvojen taitavalla valinnalla mahdollisimman hyvin kohdefunktion arvojoukon läpi.thumb|300px|Moniosainen lineaarinen interpolaatio muodostuu murtoviivasta, jota esittää paloittainen lineaarinen funktio. Kohdefunktion tunnettuja arvoja voi approksimoida lineaarisella funktiolla, jonka kertoimet a,b määritetään regressioanalyysillä käyttäen pienimmän neliösumman menetelmällä. Kohdefunktion arvojen ja lineaarisen funktion arvojen vastaavuutta voidaan mitata korrelaatiokertoimella. Jos korrelaatiokerroin on 1, on myös kohdefunktion arvot lineaarisesti riippuvia muuttujastaan x ja niiden kautta voidaan piirtää suora. Jos korrelaatiokerroin on alle 1, ei lineaarinen funktio kuvaa kohdefunktion arvoja tarkasti.
Kohdefunktion lauseketta ei tarvitse tällä menetelmällä tuntea. Riittää, että tietää riittävästi (x,f(x)) -pareja, joiden kulkua approksimoidaan tilastollisesti.
Lineaarinen interpolaatio
Kohdefunktio voidaan korvata lineaarisella funktiolla, joka approksimoi sitä hyväksyttävällä virheellä. Yksinkertaiseen interpolointiin tarvitaan kaksi kohdefunktion arvoa kohdista a ja b, joiden avulla lasketaan arvoparit (a,f(a)) ja (b,f(b)). Arvoparien kautta sovitetaan suora, jonka kulku voidaan esittää lineaarisena funktiona g(x):
Lineaarinen funktio muodostamista kahden pisteen avulla kutsutaan myös Lagrangen interpolaatiopolynomi-menetelmäksi ja saatua suoraa saatetaan kutsua myös sekantiksi.
Moniosainen interpolointi suoritetaan siten, että kohdefunktion määrittelyalue jaetaan useaan osaväliin, joiden päätepisteissä määritetään kohdefunktion arvot. Sitten muodostetaan murtoviiva, joka kulkee päätepisteiden kautta ja ilmaistaan tämä paloittaisen funktiona.
Sonning-palkinto
Sonning-palkinto (tansk. Sonningprisen) on Tanskan suurin kulttuuripalkinto. Kööpenhaminan yliopisto jakaa miljoonan Tanskan kruunun suuruisen palkinnon joka toinen vuosi arvokkaan työn tekemisestä eurooppalaisen kulttuurin eteen.
Palkinnon historia ja jakaminen
Palkinnon perusti testamentillaan tanskalainen kirjailija ja toimittaja C. J. Sonning (1879–1937). Hänen toivomuksestaan Kööpenhaminan yliopisto nimeää palkinnon vastaanottajan, jonka tulee olla mies tai nainen, joka on toiminut ansiokkaasti eurooppalaisen kulttuurin hyväksi. Se jaetaan joka toinen vuosi Kööpenhaminan yliopistossa 19. huhtikuuta, joka oli Sonningin syntymäpäivä.
Eurooppalaiset yliopistot voivat asettaa ehdokkaita. Ehdotukseen tulee liittää ehdokkaan curriculum vitae ja kuvaus hänen julkaistuista töistään. Se tulee lähettää jakoseremoniaa edeltävänä vuonna 15. lokakuuta mennessä Kööpenhaminan yliopiston rehtorille. Ensimmäisen Sonning-palkinnon sai erikoispalkintona vuonna 1950 Winston Churchill. Palkintoa alettiin jakaa säännöllisemmin yhdeksän vuotta myöhemmin.
Ylikiimingin Nuijamiehet
Ylikiimingin Nuijamiehet ry (YNM) on ylikiiminkiläinen urheilun yleisseura. Seura on perustettu ensimmäisen kerran 1922, ja uudelleen sotien jälkeen vuonna 1945. Alusta alkaen lajeina ovat olleet perinteikkäät lajit kuten hiihto, yleisurheilu, pesäpallo ja lentopallo, sittemmin myös suunnistus, jääkiekko sekä pöytätennis. Lajikirjo on kaventunut käsittämään suunnistuksen, hiihdon, yleisurheilun ja pöytätenniksen. Urheilutoiminnan lisäksi Nuijamiehet hoitavat talkootyönä ylikiiminkiläisen tanssipaikan, Nuijamiesten lavan toimintaa. Seura järjestää tilaisuuksia myös kirkonkylällä sijaitsevassa Vesaisenlinnassa.
Kilpailuhistoria
1970-luvulla seura voitti nuorten juoksijoiden sarjassa joukkueena suomenmestaruuden. Seura on päässyt SM-mitaleille kaikkiaan yli viisikymmentä kertaa, ja on saavuttanut useita suomenmestaruuksia myös pääsarjoissa. Kotimaisissa suunnistuskilpailuissa Nuijamiesten suunnistajat ovat sijoittuneet kärkisijoille.
Maajoukkue-edustus
Kolme Nuijamiesten urheilijaa on ollut Suomen maajoukkue-edustajina :
Ria
Riia ja Ria ovat naisen etunimiä. Ne ovat Maria-nimen lyhentymiä. Vuodesta 2010 alkaen Riian nimipäivää vietetään suomenkielisessä kalenterissa 2. heinäkuuta. Riia mainitaan myös mahdollisena lyhennyksenä nimestä Viktoria. Espanjan kielessä Ria tarkoittaa virtaa. Suomessa Rian on vuoden 2019 loppuun mennessä saanut nimekseen 661 ja Riian noin 1050 naista.
Aiheesta muualla
Ria
Tapio Salmi
Tapio Salmi (s. 1957 Parainen) on kemiallisen reaktiotekniikan tutkija, joka toimii kemiallisen reaktiotekniikan professorina Åbo Akademissa. Vuosina 2009-2013 hän toimi Suomen Akatemian nimittämänä akatemiaprofessorina. Hänet nimitettiin poikkeuksellisesti uudelleen akatemiaprofessoriksi viisivuotiskaudelle 2019-2023. Uutena akatemiaprofessorikautenaan professori Salmi keskittyy erityisesti katalyyttisten pintareaktiomekanismien tutkimukseen ns. in situ -tekniikoita käyttäen pääkohteenaan biomassasta peräisin olevat molekyylit.
Salmi on toiminut lukuisissa paikallisissa ja kansallisissa tieteellisissä ja hallinnollisissa luottamustehtävissä, mm. vuosina 2015-2018 Åbo Akademin luonnontieteiden ja tekniikan tiedekunnan dekaanina. Hän on ollut myös kahteen otteeseen Åbo Akademin hallituksen jäsen. Vuosina 2007-2014 hän toimi valtakunnallisen teknillisten tieteiden yhteisvalintatoimikunnan puheenjohtajana ja vuosina 2016-2019 Turku Future Technologies (TFT) -yhteistyöverkoston ohjausryhmän puheenjohtajana.
Salmi väitteli tekniikan tohtoriksi Åbo Akademin kemiallis-teknillisessä tiedekunnassa vuonna 1986. Väitöskirjan aiheena oli kemiallisten reaktioiden matemaattinen mallinnus ja simulointi mekanistiselta pohjalta. Väitöskirja arvioitiin korkeimmalla arvosanalla ’kiitettävä’. Salmi on toiminut vierailevana tutkijana mm. Tanskan teknillisessä korkeakoulussa ja Tšekkoslovakian tiedeakatemiassa. Teknillisen kemian apulaisprofessorin tehtävää hän hoiti vuodesta 1989 ja kemiallisen reaktiotekniikan professoriksi hänet nimitettiin vuonna 1998.
Vuonna 2013 Salmelle myönnettiin Åbo Akademin kanslerinpalkinto yhdessä professori Dmitry Murzinin kanssa. Vuonna Salmen työryhmä vastaanotti The PSE Model-Based Innovation Prize 2015 -palkinnon mikroreaktoreiden matemaattista mallinnusta koskevasta artikkelista Chemical Engineering Science–lehdessä. Vuonna 2018 Salmi vastaanotti suomenruotsalaisen kansankäräjien palkinnon ruotsinkielisen opetuksen edistämisestä ja opetusmateriaalin tuottamisesta maassamme. Vuonna 2019 Salmelle myönnettiin Åbo Akademin kanslerin myöntämä Gadd-palkinto tutkimusjohtajuudesta sekä A.I. Virtanen -palkinto, joka annetaan joka kuudes vuosi kemian alan tutkijalle.
Salmen tieteellinen tuotanto käsittää noin 600 alkuperäisjulkaisua, kolme oppikirjaa sekä lukuisia tiedettä popularisoivia artikkeleita. Hän on osallistunut aktiivisesti tiede- ja yhteiskuntapoliittiseen keskusteluun puolustaen tieteen riippumattomuutta ja opiskelijoiden asemaa. Uransa aikana hän on ohjannut yli 60 väitöskirjaa ja useat hänet oppilaistaan ovat saavuttaneet professorin viran tai pätevyyden Suomessa ja ulkomailla.
Salmi on Suomen Tiedeseuran, Suomalaisen Tiedeakatemian ja Svenska Tekniska Vetenskapsakademien i Finlandin jäsen. Hän on myös Tšekin tiedeakatemian kemiantekniikan jaoston, Suomen katalyysiseuran sekä Kemiska sällskapet i Åbo:n kunniajäsen. Toiminnastaan opiskelijoiden hyväksi Salmi on palkittu kahdella kunnianosoituksella: Åbo Akademin ylioppilaskunta (Studentkåren) on myöntänyt hänelle Keltaisen ruusun aktiivisesta ja rohkeasta toiminnasta opiskelijoiden oikeuksien ja tasa-arvoisen koulutuksen puolesta ja kemisti-insinöörien kilta Åbo Akademissa (Kemistklubben r.f.) on kutsunut hänet seniorijäsenekseen.
Salmi on toiminut ja toimii useissa kansainvälisissä tieteellisissä ja teknillisissä asiantuntijatehtävissä, mm. Delftin teknillisen yliopiston prosessitekniikan neuvoa-antavassa komiteassa sekä suuressa saksalaisessa energiatehokkaita kehittävien kemiallisia reaktoreita koskevan tutkimusprojektin johtoryhmän ainoana ulkomaalaisena asiantuntijana. Hän on myös Valladolidin yliopiston kemiantekniikan tutkimuksen neuvoa-antavan komission ja Tšekin tiedeakatemian Institute of Chemical Process Fundamentalsin kansainvälisen ohjausryhmän jäsen sekä Suomen edustaja European Federation of Chemical Engineeringin työryhmässä Kemiallinen reaktiotekniikka. Salmi on Magnus Ehrnroothin säätiön ja Raision Tutkimussäätiön hallituksen tieteellinen asiantuntijajäsen. Hän on osallistunut lukuisiin tieteellisiin ja tiedepoliittisiin arviointiprosesseihin mm. Ruotsissa, Portugalissa ja Tšekissä. Vuonna 2009 Salmelle myönnettiin Suomen Valkoisen Ruusun I luokan ritarimerkki.
Lähteet
Vem och Vad, 2010
Kuka kukin on, 2015
Tapio Salmin CV 12.6.2016. Viitattu 13.6.2016.
Kemia vihertyy hitaasti, mutta varmasti 8.5.2016. Turun Sanomat. Viitattu 13.6.2016.
Lavastettu kuolema
Lavastettu kuolema on pila tai huijaus, jossa henkilö lavastaa oman kuolemansa tai teeskentelee muille olevansa kuollut. Jossain tapauksissa kuolemansa lavastaneet henkilöt hankkivat kyseenalaisin keinoin uuden henkilöllisyyden. Muita yleisiä keinoja välttää kiinnijäämistä ovat salanimien käyttö ja ulkonäön huomattava muuttaminen. Joissain tapauksissa henkilön läheiset tietävät ja jopa auttavat huijauksessa. Syitä kuoleman lavastamiselle voivat olla taloudelliset vaikeudet, omien rikoksien seuraamukset ja huoli omasta turvallisuudesta.
Suomen rikoslaissa ei ole käsitelty huijauksena pidettävää kuoleman lavastamista rikoksena. Vaikkei kuoleman lavastus lähtökohtaisesti ole rikos, voi siihen liittyä rikoksia, kuten veropetos.
Joidenkin kuuluisien henkilöiden kuolemia on salaliittoteorioissa väitetty lavastetuiksi.
Mayenne
Mayenne on Ranskan departementti numero 53, joka on saanut nimensä Mayenne-joen mukaan. Departementti sijaitsee Länsi-Ranskassa Pays de la Loiren hallintoalueella. Departementti on pinta-alaltaan 5 175 neliökilometriä ja siellä on 299 000 asukasta (vuonna 2006). Mayennen pääkaupunki on Laval. Mayenne on jaettu edelleen kolmeen arrondissementtiin, 32 kantoniin ja 261 kuntaan.
Mayennen departementti syntyi Ranskan vallankumouksen yhteydessä 4. maaliskuuta 1790. Mayenne muodostettiin osasta Mainen provinssia.
Maaria Leinonen
Eeva Maaria Leinonen (27. elokuuta 1933 Iisalmi – 27. joulukuuta 2013 Kuopio ) oli yksi Suomen siteeratuimmista kristillisistä runoilijoista. Hän tarkastelee hengellisissä runoissaan niin yhteiskunnallisia epäkohtia ja ihmissuhteiden ongelmia kuin arjen pieniä asioitakin. Hänen runouttaan on luonnehdittu myös sanalla sosiaalilyriikka. Leinosen kustantaja on Kirjapaja.
Leinosen vanhemmat olivat maanviljelijä Juho Leinonen ja Anna Partanen.
CorelDRAW
CorelDRAW on Corelin kehittämän vektorigrafiikkaohjelman ja graafisen ohjelmistopaketin nimi. Ohjelman ensimmäinen versio julkaistiin vuonna 1989. Sen viimeisin versio on CorelDRAW Graphics Suite 2019.
Ohjelmistopaketin sisältö vaihtelee jonkin verran versiosta toiseen, mutta yleensä mukana on ainakin vektorigrafiikkaohjelma CorelDRAW ja kuvankäsittelyohjelma Corel PhotoPaint sekä valikoima fontteja ja kuvia. CorelDRAW'n huomattavin kilpailija on Adoben Adobe Illustrator. CorelDRAW Graphic Suite -ohjelmistokokonaisuuteen kuuluu lisäksi Corel Photopaint, Corel Capture ja Bitstream Font Navigator -fontinhallintaohjelma, jonka neljäs versio tukee OpenType-fontteja.
Versiosta 9 lähtien CorelDRAW on ollut suosittu ohjelma myös kirjapainoalalla varsinkin Windows-käyttöjärjestelmällisissä PC-koneissa.
Yhdysvaltain kauppalaivasto
thumb|right|Yhdysvaltain kauppalaivaston virallinen logo|200px Yhdysvaltain kauppalaivasto käsittää Yhdysvaltain yksityisomistuksessa olevat kauppalaivat. Sen tehtävänä on rahdin ja matkustajien kuljetus. Sota-aikana se on laivaston alaisuudessa ja sitä käytetään joukkojen ja tarvikkeiden kuljettamiseen kriisialueille. Vuonna 2006 sillä oli palveluksessaan 69 000 henkilöä ja 465 laivaa.
Historia
thumb|left|Värväysjuliste vuodelta 1943 Yhdysvaltain vapaussodassa merirosvot häiritsivät brittien huoltoyhteyksiä Yhdysvaltain itärannikolla ja valtamerellä. Toisessa maailmansodassa Yhdysvaltain kauppalaivasto menetti 733 alusta ja 8 651 merimiestä.
Kansainvälinen merenkulkujärjestön jäsenenä Yhdysvallat on mukana useissa merenkulkua säätelevissä sopimuksissa.
Seine-Oise-Marnen kulttuuri
pienoiskuva|oikea|Megaliittihauta. Seine-Oise-Marnen kulttuuri oli megaliitteja rakentanut kulttuuri itäisessä Pohjois-Ranskassa ja Belgiassa noin 3100 - 2000 eaa. Megaliittihaudoissa oli ihmistä esittäviä kohokuvia. Kuvat esittivät muun muassa kirveitä, rintoja ja kaulanauhoja. SOM-kulttuuri toi kuparin Pohjois-Ranskaan ensi kertaa ja lienee ollut indoeurooppalainen. SOM:n tyyppistä keramiikkaa tehtiin myös Sveitsissä, Bretagnessa ja Tanskassa.
Juan Ramón López Caro
Juan Ramón López Caro (s. 23. maaliskuuta 1963) on espanjalainen jalkapallovalmentaja.
Ura
López Caron valmentajauran kohokohta oli pesti Real Madridin päävalmentajana, joksi hänet nimitettiin joulukuussa 2005 erotetun Vanderlei Luxemburgon tilalle. Tätä ennen hän toimi Realin Madridin B-joukkueen valmentajana. Kaudella 2004–2005 hän luotsasi Real Madrid B:n usean vuoden tauon jälkeen takaisin Espanjan toiseksi korkeimmalle sarjatasolle Segunda Divisióniin. Espanjan ammattilaissarjoissa López Caro on valmentanut myös Levantea (2006–2007) Celtaa (2007–2008).
Heinäkuussa 2008 López Caro siirtyi Espanjan U21-maajoukkueen peräsimeen. Hän johdatti nuoret EM-kisoihin 2009 ensi kertaa sitten vuoden 2000, mutta tie katkesi jo alkulohkoon. López Caro jätti tehtävänsä kesällä 2010 ja siirtyi Romanian liigassa kolmanneksi sijoittuneen FC Vasluin päävalmentajaksi.
Vuosina 2013–2014 López Caro toimi Saudi-Arabian maajoukkueen päävalemntajana.
Tammikuussa 2016 hänestä tuli Omanin jalkapallomaajoukkueen uusi päävalmentaja. Marraskuussa 2016 López Caro kertoi, ettei aio jatkaa vuoden vaihteessa umpeutuvaa sopimustaan Omanin liiton kanssa.
Joulukuun alussa 2016 López Caro teki sopimuksen Kiinan 1. divisioonassa pelaavan Dalian Yifangin kanssa. Hän luotsasi Dalianin divisioonan mestariksi ja joukkue nousi kaudeksi 2018 Kiinan Superliigaan. Seura erotti López Caron joulukuun lopulla 2017.
Toukokuun lopussa 2018 López Caron ura jatkui Kiinassa Shenzhenin päävalmentajana. Espanjalaisen johdolla Shenzhen sijoittui sarjassa toiseksi ja nousi kaudeksi 2019 Kiinan Superliigaan. Joukkue juuttui kuitenkin putoamiskamppailuun ja seura erotti López Caron heinäkuussa 2019.
Muodin huipulle
Muodin huipulle (Project Runway) on huippumalli Heidi Klumin juontama yhdysvaltalainen tositelevisio-ohjelma, jossa 12–16 muotisuunnittelijaa kilpailee asukokonaisuuksia suunnittelemalla kilpailun voitoista: 100 000 dollarin apurahasta oman malliston luomiseksi ja kokonaisesta muotinäytöksestä New Yorkin muotiviikolla.
Joka viikko kilpailijat saavat uuden tehtävän. Heidän on suoriuduttava tehtävästä määrätyn ajan sisällä, yleensä päivässä tai kahdessa. Kun he ovat valmistaneet vaateluomuksensa, ne esitellään tavallisesti kilpailijoiden valitsemien mallien päällä. Tuomarit arvostelevat asut: parhaimman asun tehnyt voittaa tehtävän ja saa kilpailun alkuvaiheilla koskemattomuuden seuraavan jaksoon, sekä toisinaan jonkin palkinnon, kuten artikkelin johonkin muotilehteen tai suunnittelemansa asun myyntiin. Huonoimman asun tehnyt suunnittelija pudotetaan kisasta. Kauden finaali järjestetään New Yorkin arvostetuilla Olympus-muotiviikoilla, joille finalistit tekevät omat mallistot.
Suomalainen versio
Sarjasta on valmistettu myös suomalainen versio, jonka ensimmäinen kausi nähtiin MTV3:lla ja Subilla syksyllä 2009. Ohjelman vetäjänä toimi Minna Cheung ja muotisuunnittelijoiden mentorina Jaakko Selin. Ensimmäisen suomalaisen Muodin huipulle -kilpailun voitti Katri Niskanen. Toisella tuotantokaudella ohjelmaa juonsi Nora Vilva ja suunnittelijoiden mentorina toimi muotisuunnittelija Janne Renvall. Selin puolestaan jatkoi vakiotuomarina. Toisen tuotantokauden voittajaksi valittiin Linda Sipilä.
Valpas (lehti)
Valpas oli Kuopiossa vuosina 1974–2001 ilmestynyt sosiaalidemokraattinen viikkolehti.
Savon Kansan lakattua vuonna 1958 Pohjois-Savon sosiaalidemokraattien äänenkannattajana toimi Suomen Sosialidemokraatti, jossa julkaistiin alueellista vaihtosivua 1970-luvun alkuun saakka. Parlamentaarinen lehdistötuki mahdollisti tuolloin oman maakuntalehden perustamisen. Marraskuusta 1974 lähtien ilmestyneen Valppaan kustantajana toimi Lehtityö Oy, jonka pääomistajat olivat Suomen Sosialidemokraattinen Puolue, sen lehdistön yhteistyöelin T-lehdistö Oy ja Suomen Sosialidemokraatin Kustannusosakeyhtiö Kansanvalta. Yhtiön johtokunnan puheenjohtajana toimi kansanedustaja Lasse Lehtinen.
Tabloid-kokoisena ilmestynyt Valpas oli ensimmäinen 1970-luvulla perustetuista sosiaalidemokraattisista viikkolehdistä. Se painettiin aluksi Iisalmessa ja vuodesta 1978 lähtien Joensuussa. Päätoimittajana ja toimitusjohtajana työskentelivät ensin Asko Seppänen, vuodesta 1977 Seppo Haapanen ja vuodesta 1979 Martti Ruokolainen. Tehtävät eriytettiin vuonna 1985, jolloin päätoimittajaksi tuli Rauno Iivonen. Ruokolaisen lähdettyä vuonna 1988 vetovastuu siirtyi Juhani Arolle. Hänen jälkeensä päätoimittajana työskentelivät Pirkko Jyväkorpi ja Anja Salminen ja toimitusjohtajina Jouko Koistinen ja Aulis Kupiainen. 1990-luvulla päätoimittaja-toimitusjohtajana oli Antti Sokka, jota vuonna 1999 seurasi Matti Vimpari.
SDP:n piirilehdeksi perustettu Valpas keskittyi sisällössään politiikkaan ja ammattiyhdistysliikkeen toimintaan sekä maakunnan ja kuntien tapahtumiin. Sen taloudellisen perustan muodostivat lehdistötuki sekä ammattiliittojen lehtisetelit. Lehden omista tuloista suurin osa tuli kuntien, E-liikkeen, ammattiyhdistysten ja puolueosastojen ilmoituksista. Talous saatiin kuntoon 1970-luvun loppuun mennessä, jolloin levikki nousi reilusta kolmesta tuhannesta yli 6 600 tilaajaan. 1980-luvulla lehtiyhtiö lähti mukaan Kuopion kaapelitelevisioon ja paikallisradioon ja vuonna 1985 se yritti julkaista tappiolliseksi osoittautunutta ilmaisjakelulehteä. 1980-luvun lopulla yhtiö ajautui talousvaikeuksiin ja lehden toimitusresurssit heikkenivät. Vuonna 1992 sen levikki oli enää vajaat 4 700 kappaletta ja vuonna 1997 noin 3 700. Tappiokierteen syvetessä Valpas pyrki tavoittelemaan SKDL:n jo aikaisemmin lakanneen Kansan Sanan lukijakuntaa, mutta joutui lopettamaan ilmestymisensä toukokuussa 2001.
Pauli Merikallio
Pauli Assar Antero Merikallio (vuoteen 1905 Hellman; 4. maaliskuuta 1903 Oulu – 18. helmikuuta 1996 Helsinki) oli suomalainen gynekologi ja keksijä.
Sota-aikana Merikallio kehitti muun muassa voimapaperista säkit haavoittuneiden sotilaiden kuljettamiseen. Hän edisti merkittävästi suomalaista laboratoriotoimintaa ja työskenteli Yhtyneet Kliiniset Laboratoriot Oy:n toimitusjohtajana 1955–1975.
Merikallio sai lääkintöneuvoksen arvon vuonna 1975.
Marianne Larsen
Marianne Larsen (1951 Kalundborg, Tanska) on tanskalainen runoilija. Hänen esikoiskokoelmansa Konsentrationer ilmestyi 1971. Alkutuotanto sisältää kielellisiä kokeiluja, mutta myöhemmin hän on kirjoittanut kantaa ottavaa runoutta, jossa hän arvostelee sorron eri muotoja.
Lampela (Salla)
Lampela on entinen Sallan kylä Suomen Neuvostoliitolle luovuttamalla Sallan alueella. Kylä on nykyisin asumaton. Se sijaitsee Vanhan-Sallatunturin itäpuolella Sallajoen varrella noin 12 kilometriä Sallan entisestä kirkonkylästä etelään. Sotien ja alueluovutusten jälkeen kotinsa manettäneet Lampelan asukkaat asutettiin Suomen puolelle jääneeseen Sallan Lapajärven kylään.
Itävallan valtiosopimus
thumb|Itävallan miehitysvyöhykkeet (1945–1955). thumb|Wienin miehitysvyöhykkeet (1945–1955).
Wienin Belvederen linnassa valtiosopimuksen allekirjoittivat liittoutuneiden valtioiden ulkoministerit, miehitysjoukkojen komentajat sekä Itävallan ulkoministeri.
Lopputulos
Itävallan pysyvä puolueettomuus säilyi myös Itävallan liittyessä Euroopan unionin 1995. Vuonna 1964, kuten myös 2008 sopimuksen yksityiskohtia täydennettiin ja kumottiin.
Mehikerät
Mehikerät (Rosularia) on maksaruohokasveihin kuuluva kasvisuku, joka on läheistä sukua maksaruohoille. Mehikerien suvussa on 23 lajia, joita esiintyy itäiseltä Välimerenalueelta Keski-Aasiaan. Ne ovat juurakollisia sukkulenttiruohoja. Tyyppilaji on kainomehikerä (Rosularia sempervivum), joka kasvaa Itä-Turkissa, Kaukasiassa ja Iranissa.
Gluteeni
thumb|Vehnä on merkittävin gluteenin lähde. Gluteeni eli vehnä- ohra, ruis- tai kauraproteiini on vehnän, ohran, rukiin ja kauran sisältämien gliadiini- ja gluteliini-ryhmän varastoproteiinien muodostama aine. Myös vehnälajeihin kuuluvat speltti, durum, semolina ja khorasan eli kamut-vehnä sisältävät gluteenia.
Eri viljoilla on kullakin niille tyypilliset gluteenia muodostavat aineensa. Gluteniineiksi kutsutut vehnän gluteliinit sisältävät glysiinejä, seriinejä ja treoniineja. Rukiissa on puolestaan sekaliineja, ohrassa hordeiineja ja kaurassa aveniineja. Yleensä gluteenista puhuttaessa tarkoitetaan etenkin vehnän sekä ohran ja rukiin gluteenia, ja kauraa, jolla on huomattavasti erilainen proteiinikoostumus, pidetään luontaisesti gluteenittomana viljana.
Synty ja käyttö
Viljoissa ei ole gluteenia, vaan sitä syntyy jyvän proteiineista taikinan vesiliuoksessa, ja sitä kutsutaan eri yhteyksissä sitkoksi, seitaniksi tai vehnäproteiiniksi. Seitania voidaan käyttää lihan korvikkeena. Keliakiasta puhuttaessa gluteenilla tarkoitetaan vehnäkasvien, rukiin ja ohran sisältäminä varastoproteiineja, joissa on keliakiaa aiheuttavia aminohapposekvenssejä.
Gluteenilla on merkittävä rooli leivän ja leivonnaisten valmistuksessa. Jauhoista ja vedestä tehtyä taikinaa vaivattaessa gliadiini ja gluteniini järjestyvät gluteeniksi eli tiiviiksi, venyväksi ja joustavaksi verkostoksi, joka antaa taikinalle sen sitkon. Leipomot käyttävät ylimääräistä vehnägluteenia parantaakseen esimerkiksi ruisleipien rakennetta.
Vuonna 1976 Raisio perusti vehnätärkkelystehtaan, jossa syntyi tärkkelysprosessin sivutuotteena myös gluteeniproteiinia. Sitä myytiin sekä paperi- että elintarviketeollisuudelle kalanrehuksi sekä raaka-aineeksi leipomoihin ja valmisruokateollisuuteen. Vehnägluteenia käytetään kosteuden sitojana, taikinan notkeuttajana ja proteiinilisänä. Raisio lopetti vehnägluteenin valmistamisen 2010-luvulla, ja nyt sitä tuodaan Suomeen muun muassa Liettuasta ja Saksasta.
Gluteenialtistukset
Keliakiasta puhuttaessa gluteenilla tarkoitetaan vehnäkasvien, rukiin ja ohran sisältäminä varastoproteiineja, joissa on keliakiaa aiheuttavia aminohapposekvenssejä.
Gluteenia sisältäviin viljoihin liittyvät altistukset voidaan jakaa kolmeen eri ryhmään:
Keliaakikot ja gluteenia huonosti sietävät ihmiset noudattavat usein gluteenitonta ruokavaliota. Gluteenittomalla ruokavaliolla oleville on olemassa tuotteita, jotka on valmistettu luontaisesti gluteenittomista aineksista tai joista gluteeni on poistettu teollisesti. Ne jaetaan kahteen luokkaan: Erittäin vähägluteeninen tuote saa sisältää gluteenia enintään 100 mg/kg. Gluteeniton tuote saa sisältää gluteenia enintään 20 mg/kg. Luontaisesti gluteenittomia viljoja ovat muun muassa hirssi, maissi, riisi, tattari sekä puhtaasti tuotettu gluteeniton kaura. Myös kvinoa on gluteeniton, mutta jotkin kvinoalajikkeet aiheuttavat silti osalle keliaakikoista immuunipuolustuksen hyökkäyksen omia kudoksia vastaan sisältämiensä prolamiinien vuoksi. Fifteen quinoa cultivars were tested: 4 cultivars had quantifiable concentrations of celiac-toxic epitopes, but they were below the maximum permitted for a gluten-free food. Cultivars Ayacuchana and Pasankalla stimulated T cell lines at levels similar to those for gliadin and caused secretion of cytokines from cultured biopsy samples at levels comparable with those for gliadin.
Keliakia
Keliakia on sairaus, jossa gluteenin prolamiiniosa gliadiini aiheuttaa ohutsuolessa tulehduksen. Kauran aveniinista muodostunut gluteeni sopii kuitenkin useimmille keliaakikoille.
Gluteenia sisältävät viljat vaurioittavat suolen seinämiä, mikä johtaa osalla ihmisistä vatsaoireiden, väsymyksen, päänsäryn ja muistihäiriöiden kaltaisiin neurologisiin oireisiin. Tutkijat pitävät todennäköisenä, että kyseiset oireet johtuvat vaurioituneen suolen seinämän kautta verenkiertoon päässeistä mikrobeista. Vuonna 2015 julkaistussa tutkimuksessa havaittiin, että gliadiini aiheuttaa suolen läpäisevyyttä lisäävää seinämän soluliitosten väljentymistä kaikilla koehenkilöillä, mutta terveillä esiintyy gluteenipitoisen ravinnon nauttimisen jälkeen enemmän elimistön immuunipuolustuksen tuottamaa anti-inflammatoorista interleukiini 10 -sytokiinia kuin keliaakikoilla ja gluteeniyliherkillä.
Gluteeniherkkyys
Gluteeniherkät eli gluteeni-intoleranssista kärsivät ihmiset saavat gluteenista vatsaoireita. Vuonna 2015 julkaistun yhdysvaltalaistutkimuksen mukaan oireet johtuvat siitä, että näiden potilaiden veressä on gluteenipitoisen ravinnon nauttimisen jälkeen terveitä vähemmän elimistön immuunipuolustuksen synnyttämää tulehdusvastetta sammuttavaa interleukiini 10 -sytokiinia. Tulehdusvaste liittyy siihen, että gluteeni aiheuttaa suolen seinämän soluliitosten väljentymisestä sekä terveillä että gluteeniherkillä. Gluteenin prolamiiniosa gliadiini väljentää suolen seinämän soluliitoksia, mikä aiheuttaa mikrobien pääsyä verenkiertoon. Oireet katoavat, immuunipuolustus normalisoituu ja gluteeniyliherkkyyteen liittyvät suolen vauriot korjautuvat puolessa vuodessa gluteenittomaan ruokavalioon siirtymisen jälkeen.
Johannes Gutenbergin yliopiston professori Detlef Schuppanin mukaan atiproteiini aiheuttaa gluteeniherkän ongelmat. Atiproteiinit ovat vehnän, rukiin ja ohran luontaisia amylaasi-trypsiini-inhibiittoreita, jotka vaikuttavat ihmisen immunologiseen järjestelmään. Ateja on vehnän proteiineista noin neljä prosenttia. Vatsan turvotus, ripuli ja väsymys kuuluvat ateille herkistyneen oireisiin. Ati-entsyymit voivat myös aiheuttaa suolistoinfektioita, pahentaa muita elimistön tulehduksia ja liittyä esimerkiksi astman, reuman, ms-taudin ja rasvamaksan syntyyn. Oireet paranevat gluteenittoman ruokavalion avulla.
Suomen keliakialiiton edustajan mukaan arviolta 10–30 prosenttia eri maiden väestöistä kärsii gluteeniherkkyydestä, ja niin kutsuttu FODMAP-ruokavalio helpottaa sen oireita.
Vilja-allergiat
Altistuksista harvinaisin on vilja-allergia, joista yleisin on vehnäallergia. Vehnäallergia ei ole gluteeniallergiaa, eikä siihen liity suolinukan madaltumista. Oireet ovat tyypillisiä allergisia oireita suolistossa ja iholla.
Ukiha
Ukiha on Japanin kaupunki Kyūshūn saarella Fukuokan prefektuurissa. Se sijaitsee prefektuurin eteläosassa Kurumen kaupungin itäpuolella Ōitan prefektuurin rajalla. Pohjoisessa kaupunki rajautuu Chikugojokeen ja käsittää joen varren viljavan tasangon, etelässä sen alue nousee Minōvuorille. Ukihassa on 29 394 asukasta (heinäkuussa 2019) ja sen pinta-ala on 117,46 neliökilometriä.
Ukihan kaupunki perustettiin vuonna 2005 aiemman Ukihan maaseutukaupungin ja Yoshiin maaseutukaupungin kuntaliitoksella. Kaupungin nähtävyyksiin kuuluu Chikugo-Yoshiin vanhakaupunki valkoisine kivirakennuksineen. Se kehittyi Kurumeen johtavan tien varren postiasemana (shukuba).
Ukihaa palvelee JR Kyūshūn Kyūdai-päälinja.
Patsisi
thumb|260px|Kankaasta tehty patsisi-lauta. Patsisi (patšisi, pachihi ) on vanha intialainen lautapeli, jota on kutsuttu maan kansallispeliksi. Nimi juontuu intialaisesta sanasta, joka tarkoittaa kahtakymmentäviittä, joka on suurin silmäluku pelin pelaamiseen käytettävissä kaurikotilonopissa.
Pelistä on olemassa muunnokset caupur ja tšausar. Trouble ja sen suomalainen versio Kimble pohjautuvat patsisiin.
Pelaaminen
Pelaajia on kaksi tai kolme, ja neljä pelaajaa voivat muodostaa kaksi joukkuetta siten, että joukkuejäsenet istuvat vastakkain. Pelaajien tavoitteena on siirtää neljä pelinappulaa laudan ympäri vastapäivään ja takaisin sen keskustaan. Pelaaja aloittaa yhdestä ristin päädystä, tsar conista. Kaurikotilot toimivat noppina: silmäluku määräytyy maahan suu ylöspäin pudonneiden kotiloiden perusteella. Jos vain yksi jää, tulos on 10 ja pelaaja saa uuden heiton. Jos 0, tulos on 25 ja pelaaja saa uuden heiton. Muuten tulos vastaa kotiloiden lukumäärää. Yhdellä vuorolla siirretään yhtä nappulaa tuloksen mukaisesti. Kun nappulalla on tehty kierros, se käännetään kyljelleen, minkä jälkeen sen voi siirtää laudan keskustaan vain tasasilmäluvulla keskikaistaa, eli kotipolkua, tsaria, pitkin. Nappuloita vastaan voi hyökätä, mutta ne ovat turvassa syömiseltä X:llä merkityissä linnaruuduissa. Jos toinen pelaaja osuu samaan ruutuun toisen pelaajan nappulan kanssa, syöty nappula palautuu aloitusruutuun ja syöjä saa uuden heiton. Linnaruuduissa voi olla niin monta nappulaa kuin mahdollista. Jos ruudussa on samalta pelaajalta useampi nappula, vastustaja ei pääse ruudusta ohi muuta kuin saattamalla ruutuun yhtä monta tai useamman nappulan. Samassa ruudussa olevia nappuloita voi siirtää samaan aikaan kotiloiden silmäluvun mukaisesti.
Hanna Pakarinen
Hanna Helena Pakarinen (vir. Pakarinen-Niinikoski) (s. 17. huhtikuuta 1981 Lappeenranta) on suomalainen laulaja, joka nousi kuuluisuuteen voittamalla Suomen ensimmäisen Idols-kilpailun vuonna 2004. Pakarinen edusti Suomea vuoden 2007 Eurovision laulukilpailuissa Helsingissä kappaleella ”Leave Me Alone”, joka sijoittui seitsemänneksitoista.
Idols
thumb|255px|Hanna Pakarinen [[Vihreät Niityt -musiikkitapahtumassa 2007.]] Pakarinen osallistui ensimmäiseen Suomessa järjestettyyn Idols-kilpailuun vuonna 2003. Vuoden 2004 tammikuussa järjestetyssä finaalissa hän esitti itse valitsemanaan sävellyksenä Tina Turnerin kappaleen "Simply the Best", tuomareiden valitseman The Banglesin "Eternal Flame" -kappaleen sekä Idols-voittajalle tehdyn laulun "Tulin voittamaan". Finaaliäänestyksessä Pakarinen voitti keravalaisen Jani Wickholmin. Hän sai peräti 431 000 ääntä, kuusikymmentä prosenttia koko äänipotista, kun taas Wickholm sai loput neljäkymmentä prosenttia, 282 000 ääntä. Kaiken kaikkiaan ääniä annettiin 713 000. Voittona Pakariselle ojennettiin 30 000 euron sekki ja levytyssopimus BMG:n kanssa. Ennen Idolsin voittoaan Pakarinen työskenteli noutomyyjänä Puukeskuksella.
"When I Become Me" 2004
Hanna Pakarisen ensimmäinen single "Love Is Like a Song",, englanninkielinen versio Idols-finaalissa tulkitusta "Tulin voittamaan" -kappaleesta, julkaistiin helmikuun lopussa 2004. Debyyttialbumi When I Become Me ilmestyi 9. kesäkuuta 2004 ja myi platinaa.
Pakarinen oli ehdolla vuoden 2005 Emma-gaalassaa kolmessa kategoriassa, Debyyttialbumi, Vuoden Naisartisti ja vuoden pop-albumi Pakarinen aloitti esiintymiskiertueen, joka päättyi 20. elokuuta 2005.
"Stronger" 2005
Pakarinen aloitti toisen albumin äänitykset Tuottaja Jukka Backlundin ja Aku Sinivalon kanssa keväällä 2005. Toinen albumi, Stronger, julkaistiin 7. syyskuuta 2005. ja se debytoi Suomen virallisen albumilistan toisella sijalla. Stronger pysyi Suomen virallisella Top40-listalla seitsemän viikkoa ja myi kultaa.
"Lovers" 2007
Kolmannella albumillaan Pakarinen osallistui myös laulujen kirjoittamiseen. Kappaleita tehtiin yhdessä Lasse Kurjen, Samuli Laihon ja Martti Vuorisen kanssa. Vuorisen kanssa yhteistyössä syntyi myös euroviisuedustuskappale "Leave me Alone". Hän julkaisi kolmannen albuminsa Lovers 14. helmikuuta 2007 ja se myi vielä saman vuoden aikana kultaa. Euroviisujen tuoman nosteen siivittämänä Pakarinen keikkaili tiiviisti koko vuoden ja esiintymisiä kertyi lähemmäs 170.
Neljäs albumi "Love in a Million Shades" 2009
Pakarinen aloitti kesällä 2008 neljännen albuminsa nauhoitukset. Albumi Love In A Million Shades julkaistiin 14. tammikuuta 2009 ja sen ensimmäinen single "Make Believe" julkaistiin syksyllä 2008. Albumin nimikkokappale julkaistiin myöhemmin albumin kolmantena singlenä, ja se oli myös Kielletty hedelmä -elokuvan tunnuskappale.
"Olipa kerran elämä" 2013
Pakarisen Olipa kerran elämä -albumi julkaistiin 23. elokuuta 2013. Albumilta julkaistiin singlet "Sydän tuli vastaan", "Jokapäiväinen" ja "Olipa kerran elämä".
"Synnyin, elän, kuolen" 2016
Pakarinen esitti vuosina 2013–2015 Carolan musiikkia ja sen pohjalta syntyi albumi nimeltä Synnyin, elän, kuolen, jossa vanhoista lauluista oli sovitettu uudet versiot. Sovittajina toimivat Hanna Pakarinen, Jaakko Kääriäinen ja Sampo Haapaniemi, joka myös tuotti albumin. Levy julkaistiin syksyllä 2016. Tämän jälkeen Pakarinen teki vuoden 2017 loppuun jatkuneen kiertueen, jolla hän esitti tämän ja muiden albumiensa materiaalia.
Paluu 2021
Syyskuussa 2021 julkaistu "Sun aika tulee vielä" -single oli ensimmäinen Pakarisen levyttämä oma kappale kahdeksaan vuoteen. Kappale on kirjoitettu yhdessä laulaja-lauluntekijä Kristiina Wheelerin ja tuottaja Aki Sihvosen kanssa, ja Universal Musicin julkaiseman singlen tuotti Sihvosen kanssa Samuli Sirviö.
Pakarinen julkaisi 21. tammikuuta 2022 singlen "Vuoretkin murtuu". Kappale on kirjoitettu yhdessä Kristiina Wheelerin, Ulpu ja Tomi Tammisen kanssa. Kappaleen tuotti Samuli Sirviö yhdessä Lauri Halavaaran kanssa.
Helmikuun 17. 2023 Pakariselta ilmestyi kolmas single "Täydellinen Myrsky". Kappaleen tuottajana toimi Jonas Ohlsson. Kappaleen on kirjoittanut Vilma Lähteenmäki, Patric Sarin ja Atso Soivio.
Muiden artistien levyillä ja kokoelmilla
2007 Pakarinen lauloi Musta jää -elokuvan tunnuskappaleen "Black Ice". Kappaleen on säveltänyt Apocalyptica-yhtyeen Eicca Toppinen.
Vuonna 2008 Pakarinen levytti kappaleen ”Walking in the Winter Wonderland” Elvis Presleyn Christmas Duets -albumille.
Pakarinen oli 2009 mukana Ipanapa2-albumilla kappaleella ”Mörkö Mainio”. Vuonna 2010 hän duetoi Herra Hevisauruksen kanssa Ipanapa3 -levyllä "Kimalainen ja Kärpässieni" -kappaleen.
Pakarinen osallistui elokuussa 2015 Mannerheimin lastensuojeluliiton kampanjaan koulukiusaamista vastaan. Hän teki kampanjalle kappaleen ”Stop” yhdessä Saara Törmän, Pertti Jalosen ja Lc Nickin kanssa.
Pakarinen on ollut kirjoittamassa Samu Haberin "Sä et tiedä elämästä mitään"- kappaletta Kristiina Wheelerin ja Aki Sihvosen kanssa. Pakarinen on kirjoittanut Samuli Edelmanin ”Ei mitään hätää” kappaleen yhdessä Teleks-yhtyeen Markus Koskisen kanssa.
Ääninäyttelijänä
Pakarinen on ääninäytellyt useissa animaatioelokuvissa ja -sarjoissa. Näitä ovat mm. Loiske-lokin rooli vuoden 2023 Pieni Merenneito, Lightyear elokuvassa 2022, vuoden 2021 Disneyn animaatioelokuva Raya ja viimeinen lohikäärme, jossa hän ääninäytteli toista pääosaa, lohikäärme Sisua sekä Lego 2 -elokuva, jossa hän ääninäytteli kuningatar Tahdontähteä. Vuonna 2019 Pakarinen näytteli pikkukoira Daisya elokuvassa Lemmikkien salainen elämä 2.
Autot tien päällä Pakarinen antoi äänen monsteriauto Ivylle. Ylen Pikku Kakkosen esittämässä animaatiosarjassa Belle ja Sebastian hän esitti majatalon emäntää ja Galaxi-ohjelmassa Kulman kunkut lemmikkikani Luminaa.
Äänikirjat
Pakarinen lukee äänikirjoja. Mm. Dolly Partonin ja James Pattersonin "Juokse, Rose, Juokse" 2022, Ilkka Mattilan, Jukka Haarman Anna-Kaisa Kaplaksen "Pop-musiikin uusi aika".
Esiintymiset televisiossa
Pakarinen osallistui Kuorosodan neljännelle kaudella Lappeenrannan kuoronjohtajana ja sijoittui kisassa kolmanneksi. Pakarinen selosti TV1:lle 2017–2018 Allsång på Skansen -lähetykset suorina. Pakarinen toimii Lovebändin solistina Suomiloven kuudennella kaudella yhdessä Osmo Ikosen ja Eva Louhivuoren kanssa. Sarjaa esitettiin televisiossa joulukuusta 2019 helmikuuhun 2020. Syksyllä 2020 Pakarinen osallistui Nelosen Tähdet, tähdet -ohjelmaan sijoittuen kolmanneksi.
Esiintymiset radiossa
Pakarinen voitti syksyllä 2006 Radio Novan järjestämän Juontaa tähtien kanssa -kilpailun ja sai palkinnoksi oman radio-ohjelman, jota esitettiin torstai-iltaisin kello 21–22.
Vuoden 2011 heinäkuussa Pakarinen juonsi Radio Aallon kesää yhdessä Juha Valvion kanssa ja teki juontovierailuja talven 2012 aikana samalla kanavalla. Vuoden 2014 kesän hän oli The Voicella Kesäaamu-ohjelman juontajana Eetu Teräksen kanssa. Vuosina 2015–2016 hän toimitti Yle Radio Suomessa musiikin ajankohtaisohjelmaa nimeltä Parasta aikaa yhdessä Tuuli Saksalan ja Susanna Vainiolan kanssa. Pakarinen toimitti myös Lakatut varpaankynnet -ohjelmaa samalle kanavalle ja teki vuosina 2016–2019 Tarja Närhin tuurauksia Levylautakunta-ohjelmaan. Pakarinen teki paluun kaupalliseen radioon juontaen Radio Suomipopilla heinäkuussa 2019. Pakarinen toimi uuden Aito Iskelmä -radiokanavan juontajana tammikuusta 2020 joulukuuhun 2021.
Muuta
Pakariselle myönnettiin 2004 Kilpailuviraston vuoden kilpailija palkinto.
2006 Suomen tapaseura nimesi Pakarisen hyvien tapojen lähettilääksi.
Pakarinen suunnitteli Kalevala Korulle oman korunsa 2008 jatkaen Euroviisuista alkunsa saanutta yhteistyötä yrityksen kanssa.
Yksityiselämä
Pakarinen avioitui syyskuussa 2017 muusikko Risto Niinikosken kanssa seurusteltuaan hänen kanssaan yli 10 vuotta. He asuvat Helsingissä ja avioparille syntyi poikavauva toukokuussa 2018. Perheeseen kuuluu myös mopsi nimeltä Siiri.
Pakarisella on oma YouTube-kanava nimeltään Hannapakarinen, jolta löytyy yli kuusikymmentä videota.
HMNB Clyde
thumb|upright|Tukikohta ilmakuvassa kaakosta kuvattuna. HMNB Clyde eli His Majesty’s Naval Base Clyde on yksi kolmesta Britannian kuninkaallisen laivaston tukikohdasta. Se sijaitsee Skotlannissa, ja sinne on sijoitettu Britannian Trident-ohjuksilla varustetut Vanguard-luokan ydinsukellusveneet.